Imtella' Mejju 28, 2021 - Aġġornata 28 Ta' Mejju, 2021 9:38am Il-membri tal-ġurija fil-fażi tas-semifinali semgħu l-40 kanzunetta magħżula minn 178 kanzunetta tal-45 edizzjoni ta; l-Għanja tal-Poplu. Fi stqarrija, l-organizzaturi tal-festival qalu li l-ħames ġurati taw il-ġudizzju tagħhom biex hekk setgħu jintgħażlu l-finalisti. Ir-riżultati tal-ewwel eliminatorja u tas-semifinali ġew ikkonfermati minn nutar pubbliku. Dawn huma l-kanzunetti finalisti tal-45 Edizzjoni ta' L-Għanja tal-Poplu li se jittella' fis-7 ta' Awwissu 2021 fi Pjazza Teatru Rjal bis-sehem tal-Malta Concert Orchestra, dejjem skont kif jippermettu r-regolamenti maħruġa mill-awtoritajiet tas-saħħa. Il-Kanzunetti finalisti ta' L-Għanja tal-Poplu 2021 (Il-45 Edizzjoni) Kanzunetta – Kantant/a/i (Awtur, Kompożitur) Fuq L-Ixkaffa – Sean Borg (Philippa Naudi u Bettina Muchmore) Għada Jisbaħ Ukoll – Philip Vella u Maria Spiteri (Emil Calleja Bayliss, Philip Vella) Kunċert Impromptu – Thea Gauci u Nedved Galea (Rita Pace, Mark Cachia) L-Għeneb il-Qares – Daniel Muscat Caruana (Rita Pace, Mark Scicluna) Logħba Ċess – JAMM Band (Mark Cachia) Logħba tal-Kaxxi – Karm Debattista (Pierre Bonnici, Karm Debattista) Meta l-Lupu Jkun Bil-Ġuħ – Tiziana Calleja (Rita Pace) Min Bagħtu Dan L-Għannej – David Joseph Sammut (Alfred C.Sant, David Joseph Sammut) Nann! – Marija Bellia (Marija Bellia, Iona Dalli u Marija Bellia) Se Nirranġaw – Dominic Cini u Anna Azzopardi (Mark Laurence Zammit) Dan il-festival huwa organizzat mill-għaqda volontarja L-Għanja tal-Poplu b'kollaborazzjoni mal-Malta Concert Orchestra u Pjazza Teatru Rjal. L-Għanja tal-Poplu huwa mgħejjun mill-Kunsill Malti għall-Arti u l-Valletta Cultural Agency.